ΓΡΑΠΤΗ ΕΡΩΤΗΣΗ E-1212/96 υποβολή: Carlo Ripa di Meana (V) και Gianni Tamino (V) προς την Επιτροπή (15 Μαΐου 1996)

Θέμα: Κέντρο συνδυασμένων μεταφορών της Όλμπια (Σαρδηνία)

Λαμβάνοντας υπόψη ότι σε ερώτηση (Ε-0017/96 ((ΕΕ C 217, 27.6.1996, σελ. 6. ))) σχετικά με το κέντρο συνδυασμένων μεταφορών της Όλμπια η Επιτροπή απάντησε στις 9.4.1996 επιβεβαιώνοντας ότι είναι διατεθειμένη να συμμετάσχει στη χρηματοδότηση του σχεδίου στη θέση Enas, ύστερα από τη σύναψη συμφωνίας μεταξύ της Περιφέρειας, του υπεύθυνου οργανισμού σιδηροδρόμων και του Δήμου της Όλμπια 7

στις 5.3.1996 η Περιφερειακή Επιτροπή Ελέγχου (CORECO) ανέστειλε την εφαρμογή της απόφασης της 12.1.1996, με την οποία ο Δήμος της Όλμπια ενέκρινε το σχέδιο, με το σκεπτικό ότι η καθορισθείσα τοποθεσία δεν είναι σύμφωνη με τις προβλέψεις του Περιφερειακού Προγράμματος Μεταφορών, του Κατασκευαστικού Προγράμματος της Όλμπια (που με την απόφαση αυτή επεδιώκετο η τροποποίησή του), του Ρυθμιστικού Σχεδίου της Βιομηχανικής Ζώνης της Όλμπια, της προστασίας του περιβάλλοντος, από αρχαιολογική και επιστημονική άποψη κατά το Περιφερειακό Χωροταξικό Σχέδιο, το οποίο επιβάλλει μεταξύ άλλων, την ύπαρξη «μελέτης συμβατότητας από άποψη τοπίου - περιβάλλοντος», και η οποία δεν υπάρχει ακόμη 7

ο οργανισμός κρατικών σιδηροδρόμων, με την προαναφερθείσα συμφωνία με την Περιφέρεια, δηλώνει έτοιμος να μεταφέρει όλες τις δραστηριότητες μεταφοράς εμπορευμάτων που ασκούνται σήμερα στο σταθμό της Όλμπια, με την προϋπόθεση ότι θα αναπτυχθούν οι συνδυασμένες μεταφορές και θα μειωθεί το λειτουργικό κόστος, και ότι ο όρος αυτός - λαμβανομένης υπόψη της απόστασης της Enas από τη βιομηχανική ζώνη και το λιμάνι - δεν θα εκπληρωθεί 7

η απάντηση της Επιτροπής στις 9.4.1996 δεν παίρνει υπόψη την αναστολή της απόφασης του Δήμου της Όλμπια εκ μέρους της Περιφερειακής Επιτροπής Ελέγχου 7

το σχέδιο του κέντρου συνδυασμένων μεταφορών της Όλμπια, το οποίο εγκρίθηκε από την Περιφερειακή Τεχνική Διοικητική Επιτροπή στις 28.9.1993, ήδη και το χρόνο εκείνο δεν ήταν σύμφωνο προς το Περιφερειακό Πρόγραμμα Μεταφορών και τις ισχύουσες πολεοδομικές ρυθμίσεις ούτε διέθετε τη σύμφωνη γνώμη του οργανισμού κρατικών σιδηροδρόμων και του Δήμου της Όλμπια 7

εξακολουθεί να έχει την πρόθεση η Επιτροπή, σε περίπτωση επιβεβαίωσης των ανωτέρω παρατηρήσεων, να συμμετάσχει στη χρηματοδότηση του κέντρου συνδυασμένων μεταφορών της Όλμπια στη θέση Enas; Δεν θεωρεί απαραίτητο να ζητήσει να επανεξεταστεί το θέμα του τόπου εγκατάστασης του κέντρου, σε πνεύμα σεβασμού τόσο των επιταγών των ισχυόντων πολεοδομικών σχεδίων όσο και των στρατηγικών υποδείξεων της Ευρωπαϊκής Ένωσης υπέρ του «καμποτάζ» και των συνδυασμένων μεταφορών (πλωτών - σιδηροδρομικών - οδικών);

Απάντηση της κ. Wulf-Mathies εξ ονόματος της Επιτροπής (12 Ιουλίου 1996)

Ως συμπλήρωμα των πληροφοριών που παρέχονται στα Αξιότιμα Μέλη του Κοινοβουλίου ως απάντηση στη γραπτή ερώτηση Ε-17/96 ((ΕΕ αριθ. C 112, 17.4.1996 )), και σύμφωνα με πληροφορίες που παρέχουν οι ιταλικές αρχές, η Επιτροπή δύναται να ενημερώσει τα Αξιότιμα Μέλη του Κοινοβουλίου ότι η Περιφερειακή Επιτροπή Ελέγχου (Coreco) της Σαρδηνίας ανέστειλε πράγματι, στις 5 Μαρτίου 1996, την απόφαση του δημοτικού συμβουλίου της Olbia σχετικά με το εν λόγω σχέδιο και του τόπου εγκατάστασης αυτού.

Ο δήμος της Olbia, στη συνεδρίαση του της 3ης Μαΐου 1996, αποφάσισε σχετικά με διασαφηνίσεις και στοιχεία απάντησης που απέστειλε στην Coreco, η οποία, στη συνεδρίασή της της 11ης Ιουνίου 1996, τα απέρριψε με το επιχείρημα ότι η δημοτική πράξη πρέπει να εγκριθεί από το δημοτικό συμβούλιο και όχι από την «Giunta» (εκτελεστικό όργανο). Ο δήμος της Olbia πρέπει, κατά συνέπεια, να συμφωνήσει με τη διοικητική διαδικασία που προβλέπεται από τον περιφερειακό νόμο σύμφωνα με την απόφαση της Coreco.

Σύμφωνα με τη συμφωνία όσον αφορά το πρόγραμμα μεταξύ της περιοχής της Σαρδηνίας, της ιταλικής κυβέρνησης και των σιδηροδρόμων, η κατασκευή του κέντρου συνδυασμένων μεταφορών ανταποκρίνεται στις οικονομικές και κοινωνικές απαιτήσεις αυτής της περιοχής του νησιού και θα διευκολύνει τα φορτία εμπορευμάτων και τις μεταφορές στην Olbia. Η απόφαση σχετικά με την εγκατάσταση του κέντρου ανήκει στην αρμοδιότητα των περιφερειακών και δημοτικών αρχών των σιδηροδρόμων. Φυσικά όλες οι προβλεπόμενες διαδικασίες, συμπεριλαμβανομένων αυτών στον τομέα της αξιολόγησης της επίπτωσης του περιβάλλοντος, πρέπει να παρατηρούνται.

Το σχέδιο, δεδομένου ότι περιλαμβάνεται στο λειτουργικό πρόγραμμα 1989-1993, δύναται να χρηματοδοτηθεί από τα διαρθρωτικά ταμεία κατά το μέτρο κατά το οποίο οι σχετικές δαπάνες μπορούν να πραγματοποιηθούν πριν από την 31η Δεκεμβρίου 1996.